Dana Drábová

Ing. Dana Drábová Ph.D. (* 3. jún 1961, Praha – † 6. október 2025, Pyšely) bola česká expertka v oblasti jadrovej bezpečnosti a dlhodobá predsedníčka Štátneho úradu pre jadrovú bezpečnosť.

 Životopis 
Narodila sa 3. júna 1961. V roku 1985 absolvovala magisterské štúdium v odbore „dozimetria a aplikácia ionizujúceho žiarenia“ na Fakulte jadrovej a fyzikálne inžinierskej Českého vysokého učenia technického. V roku 2000 získala doktorský titul v odbore jadrová fyzika. Od roku 1985 bolo jej zamestnaním Centrum hygieny záření Institutu hygieny a epidemiologi (neskôr Státní zdravotní ústav). Od roku 1992 bola zástupkyňa vedúceho Ústředí radiační monitorovací sítě České republiky. V období 19951996 bola riaditeľkou odboru havarijnej pripravenosti Štátneho úradu pre jadrovú bezpečnosť. Štátny ústav radiačnej ochrany viedla v rokoch 1996 až 1999.

Ako predsedníčka Štátneho úradu pre jadrovú bezpečnosť pracovala od 1. novembra 1999 do svojej smrti, 6. októbra 2025. Do čela úradu bola nominovaná vládou Miloša Zemana v októbri 1999. V rokoch 20022004 a 20102012 bola členkou Rady guvernérov Medzinárodnej agentúry pre atómovú energiu. Od novembra 2006 do novembra 2009 predsedala asociácii európskych jadrových inšpekcií, Western European Nuclear Regulators’ Association.

V rokoch 1998 až 2025 bola poslankyňou v meste Pyšely (od roku 2010 vicestarostkou), v rokoch 2016 až 2017 krajskou poslankyňou Stredočeského kraja. Drábová podporovala rozvoj českej jadrovej energetiky. Podporovala tiež Ukrajinu.

Zomrela v Pyšeloch 6. októbra 2025 po vážnej chorobe.

28. októbra 2025 jej prezident ČR Petr Pavel prepožičal najvyššie české štátne vyznamenanie, Rad Bieleho leva, občianskej skupiny III. triedy in memoriam „za obzvlášť vynikajúce zásluhy o štát v oblasti bezpečnosti, vedy a správy štátu“. Vyznamenanie prevzala jej pozostalá partnerka Markéta Pávová, verejnosť sa vtedy o Pávovej prvýkrát dozvedela.

 Ocenenia 
 2013: čestný doktorát, Technická univerzita v Liberci.
 2014: medaila Za zásluhy (Česko), I. stupeň.
 2016: čestný doktorát, Vysoká škola báňská – Technická univerzita Ostrava.
 2024: Rad vychádzajúceho slnka (Japonsko) so zlatou a striebornou hviezdou „za prínos k posilneniu vzťahov Českej republiky a Japonska v jadrovej energetike“.
 2024: medaila Za zásluhy o diplomaciu (Česko) „za mimoriadny prínos v podpore českej vedy v medzinárodnom prostredí“.
 2025: Rad Bieleho leva občianskej skupiny III. triedy in memoriam od českého prezidenta Petra Pavla „za obzvlášť vynikajúce zásluhy o štát v oblasti bezpečnosti, vedy a správy štátu“.

 Referencie 

 Iné projekty 

 Externé odkazy 
 Životopis na webe Štátneho úradu pre jadrovú bezpečnosť

Kategória:Osobnosti z Prahy
Kategória:Českí jadroví fyzici
Kategória:Českí komunálni politici
Kategória:České LGBT osobnosti
Kategória:Ženy vo fyzike
Kategória:Absolventi Českého vysokého učení technického
Kategória:Nositelia Medaily Za zásluhy (Česko)
Kategória:Držitelia čestných doktorátov Technickej univerzity v Liberci
Kategória:Držitelia čestných doktorátov Vysokej školy banskej – Technickej univerzity Ostrava
Kategória:Laureáti Radu vychádzajúceho slnka
Kategória:Nositelia Radu bieleho leva